钦定古今图书集成/明伦汇编/官常典/第752卷 > 刘廷杰〈弟廷夔〉
## 钦定古今图书集成/明伦汇编/官常典/第752卷 > 刘廷杰〈弟廷夔〉

按《延安府志》：“‘廷杰，字三若，绥德进士，彝鼎之子，为延
绥抚标参将，以防寇驻绥德，设备谨堠，不辞劳怨。已
而闯贼至，廷杰回镇，激以大义，遂与榆林诸将士固
守。未几，城陷被执。贼好谓之曰：‘若能降，仍以若为大
将’。廷杰怒目曰：‘为朝廷守城者我也。宁死不贻君父
羞’。烈烈丈夫，岂降贼者耶’！贼怒，支解之。父彝鼎闻之”，
叹曰：“可谓吾有子矣。”其弟廷夔亦耻仕二姓，投云岩
阁死焉。